
Մարտի 12-ին Կոնգրես-ՀԺԿ  դաշինքի թեկնածուները նախընտրական հանդիպումներ են անցկացրել Արարատի մարզում: Մասիսում հանդիպման ժամանակ ՀԱԿ փոխնախագահ Արամ Մանուկյանը նշեց, որ այս ընտրությունները տարբերվում են մնացածներից բովանդակային առումով:


«Մեր երկիրը գտնվում է լուրջ մարտահրավերների առջև, մեր  երկրի առջև կան լուրջ վտանգներ: Այս ընտրությունների և այսուհետ  Հայաստանի թիվ մեկ խնդիրը լինելու է Ղարաբաղի խնդիրը: Ղարաբաղի խնդիրը միշտ եղել է թիվ մեկը, բայց այս փուլում այն ակտիվացել է և շատ  որոշիչ է լինելու առաջիկա  ամիսներին եւ առավելեւս որոշիչ է լինելու ապրիլի ընտրությունների համար »,- ասաց Արամ Մանուկյանը:


Նա նկատեց, որ, մասնավորապես, ԱՄՆ-ում Դոնալդ Թրամփի նախագահ դառնալուց հետո ԱՄՆ-Ռուսաստան, ԵՄ-Ռուսաստան հարաբերությունների մեջ տեղի են ունեցել փոփոխություններ, նոր իրավիճակ է,ու նոր զարգացումներ կան: Մանուկյանի խոսքով՝ Ղարաբաղյան հարցի լուծման հիմնական որոշիչ ուժը դառնում է Ռուսաստանը, որը ԱՄՆ-ի ու Եվրամիության հետ միասին կարևորագույն դեր է ստանձնում ղարաբաղյան հարցի լուծման մեջ,և այդ հարցի լուծումը լինելու է հնարավորինս արագ:


Մասիսում ելույթ ունեցան նաև Կոնգրես-ՀԺԿ դաշիքնի պատգամավորության թեկնածու Ստեփան Մինասյանը, ինչպես նաև Արարատի մարզում ռեյտինգային ցուցակով առաջադրված պատգամավորության թեկնածուներ Գևորգ Գևորգյանը և Վասիլ Խանաղյանը:


Մանրամասները՝ տեսանյութերում.


Լիլիթ Թադևոսյան






